<classify> Pluijm amesikitika kitendo cha wachezaji wake kushindwa kutumia nafasi nyingi za wazi walizopata katika mchezo huo uliochezwa juzi kwenye Uwanja wa Taifa, Dar es Salaam na Yanga kuibuka na ushindi wa mabao 2-0.Ushindi huo umeifanya Yanga kusonga mbele kwenye michuano hiyo kwa jumla ya mabao 3-0 baada ya kushinda bao 1-0 katika mechi ya kwanza iliyochezwa ugenini.Akizungumza na waandishi wa habari Pluijm alisema amefura hishwa na ushindi huo, na kwamba wanachoangalia kwa sasa ni kufanya kazi kushughulikia kasoro zilizojitokeza.Nafurahi kupata matokeo mazuri kwa sababu yametuwezesha kusonga mbele, lakini inabidi tulifanyie kazi suala la ufungaji kwa sababu mbele kuna michezo migumu inayokuja, alisema.Alisema tatizo lililojitokeza la kushindwa kufunga huwa wanalifanyia kazi kila wakati kwenye mazoezi yao na kufanya vizuri lakini alishangaa siku hiyo hawakuweza kufanya kama wanavyoelekezwa.Alisema kipindi cha pili wachezaji wake walicheza vizuri na kutengeneza nafasi nyingi za wazi, wakati kipindi cha kwanza licha ya kujituma wachezaji wake walikuwa wakilalamikia kuchezewa rafu.Naye, Kocha wa Cercle de Joachim Abdel Ben Kacem aliipongeza Yanga kwa kufanya vyema na kuwatakia kila heri katika michezo ijayo.Alisema timu yake bado haina uzoefu wa kutosha na mashindano ya Afrika hivyo, kupoteza huko wanachukulia kama funzo la kurekebisha mapungufu yaliyojitokeza ili kufanya vizuri zaidi wakati ujao.  <topic>: michezo 